Vrou sterf in Laeveld-stormArgieffoto Foto: CorinnaST, Pixabay ŉ 30-jarige vrou is Donderdagmiddag dood nadat sy op ŉ plaas naby Nelspruit in Mpumalanga deur weerlig getref is. Athlenda Mathe, woordvoerder van Netcare 911, het gesê die voorval het omstreeks 15:00 naby die Lowveld College of Agriculture plaasgevind. “Die vrou is blykbaar ŉ plaaswerker en het op die plaas gewerk toe ŉ donderstorm in die omgewing opgesteek en weerlig haar getref het,” het Mathe gesê. “Toe paramedici by die toneel opdaag, het hulle die vrou in ŉ kritieke toestand aangetref.” Die vrou is op die toneel gestabiliseer en na ŉ nabygeleë hospitaal geneem, waar sy later weens haar beserings beswyk het.